Ana Paula Tavares

Ana Paula Ribeiro Tavares (Lubango, Angola, 1952ko urriaren 30a) Angolako historialari, irakasle eta poeta da.

 Bizitza 
1952an jaio zen, Lubangon, Angolako Huíla probintzian. Aitabitxi-amabitxiek hazi zuten eta han bizi izan zen 20 urte bete arte. Ezkondu ondoren Huambon, Kwanza Sul-en, Benguelan eta, azkenik, Luandan bizi izan zen.

Lubangoko Arte Fakultatean hasi zituen Historiako ikasketak. 1982an Portugalera joan zen eta han amaitu zituen ikasketa hauek, Lisboako Unibertsitateko Arte Fakultatean.

 Lan ibilbidea 
Kultura Ordezkari izan zen Kwanza Iparraldean, eta baita Kultura Ondasunen Ikerketa Historikoen eta Dokumentazioaren Zentro Nazionaleko teknikari eta Ikerketa Gabineteraren arduradun 1983 eta 1985 urteen artean. Angolako Literatura Sari Nazionaleko epaimahaikide izan zen 1988 eta 1990 urteen artean.

Afrikako Literaturan masterra egin zuen 1996an. 2010ean Antropologian doktoretza lortu zuen Universidade Nova de Lisboan. Gaur egun Portugalen bizi da. Lisboako Unibertsitate Katolikoan irakasten du eta baita Luandako Agostinho Neto unibertsitatean.

Hainbat elkartetako kide da: Museoen Nazioarteko Kontseiluaren Angolako Komitea, Monumentu eta Lekuen Nazioarteko Kontseiluaren Angolako Komitea, Kultura Lusofono eta Europarren Literaturen Zentroa eta UNESCOrako Angolako Komisioa.

2025ean Camões Saria irabazi zuen.

 Sariak 

 2004 - Calouste Gulbenkian Fundazioak emandako Mário António Poesia Saria, You say bitter things like fruits liburuagatik.
 2007 – Angolako Kultura eta Arteen Sari Nazionala, Manual para amantes desesperados liburuagatik 
 2025 - Camões Saria. 

 Lanak 
Hainbat libururen egilea da, besteak beste: 

 Ritos de Passagem (1985)
 O Sangue da Buganvília (1998)
 O Lago da Lua (1999)
 Dizes-me coisas amargas como os frutos (2001)
 A cabeça de Salomé (2004)
 Os olhos do homem que chorava no rio (Manuel Jorge Marmelorekin) (2005)
 Manual para amantes desesperados (2007)

 Erreferentziak 

 Kanpo estekak 

Kategoria:Lisboako Unibertsitateko ikasleak
Kategoria:Angolako poetak
Kategoria:Angolako idazleak
Kategoria:Emakume poetak
Kategoria:Emakume irakasleak
Kategoria:XX. mendeko emakume idazleak
Kategoria:XXI. mendeko emakume idazleak
Kategoria:Portugesezko idazleak